tomron87/hebrew-wikipedia-sentences-corpus huggingface dataset:
ג'ס מתפרצת כלפי אליס וטוענת שהיא נדבקת אליה באופן כפייתי, משתלטת על זמנה וגורמת לה רגשות אשם.
אליס נעלבת, וג'ס עולה לקומה השנייה להתקלח ולהתרענן כדי להיראות טוב בתמונת המעצר.
בינתיים, כרטיס האשראי של פיטר נחסם בתחנת דלק בגלל טעות, והוא נאלץ לנקות שמשות של מכוניות כדי לאסוף כסף מזומן בעודו לבוש בחיתול.
נהג משאית מתעניין במין אוראלי איתו ומציע למכור לפיטר מת'.
לקוח אחר מעוניין אף הוא במין אוראלי ובקניית מת'.
פיטר מארגן עסקה סיבובית, אך נאלץ לשאוף מהסם כדי להוכיח שהוא איננו שוטר.
לווילה מגיעים בלשי משטרת מיאמי, פרייזר ורואיז, ומציגים את תמונתו של ג'יי.
הן נאלצות להודות שהרגו אותו, אך הבלשים מסבירים שג'יי הוא עבריין נמלט מסוכן ששדד חנות יהלומים והרג את השומר.
לכן, מדובר בהגנה עצמית ואין להן סיבה לדאגה.
הם מוסיפים שג'יי כנראה הטמין בבית את היהלומים הגנובים, ותוך כדי תשאול, פיפה רואה בזווית העין שבטלוויזיה מוקרנות תמונותיהם של ג'יי, פרייזר ורואיז עם כותרת המציינת שמדובר בשלושה שודדים מסוכנים.
היא מסבה את תשומת לבה של בלייר שעולה לחדר שבו נמצא סקוטי, ושם הטמינה קודם לכן את הטלפונים של כולן.
בינתיים, גם הפושעים רואים את התמונות בטלוויזיה ומבינים שנחשפו.
כשבלייר נכנסת לחדר, סקוטי מתעורר ופורץ בזעקות שבעקבותיהן מוצאים הפושעים את שניהם, כובלים את כל החבורה באזיקונים ודורשים לדעת היכן הוחבאו היהלומים.
כל אותה העת, ג'ס במקלחת ולא מודעת לדרמה המתחוללת למטה.
היא מוצאת מכתב אישי שכתבה לה אליס עם הכרת תודה על חברותן, ולבה נכמר.
היא יוצאת, רואה את המתרחש, וכאשר פרייזר עולה לחפש את היהלומים ג'ס בורחת חזרה לחדר המקלחת.
הוא נכנס לשם והיא מתיזה תרסיס לשיער לתוך עיניו, משתלטת על האקדח, כובלת אותו באזיקים המשמשים למשחקי מין, ואת פיו היא חוסמת בנייר שעווה להסרת שיער.
ג'ס יוצאת עם האקדח כאשר רואיז מאיים לירות בכולם.
מאחר שאין באפשרותה לירות בו בלי לסכן את חברותיה, היא קופצת עליו מלמעלה והאקדח נשמט מידו.
בכוחות משותפים מצליחה החבורה הכבולה להרים את האקדח, ואליס יורה ברואיז.
פרייזר מצליח להשתחרר, יורד למטה, לוקח את האקדח שלו, וכאשר הוא מאיים לירות בג'ס, חזית הזכוכית של הבית מתרסקת ולסלון נכנסת המכונית של פיטר שאיבד את השליטה בהגה בהיותו מסומם מרוב גלולות מרץ והסם ששאף.
ג'ס מרגיעה את פיטר שהיא עדיין אוהבת אותו, והם מתחתנים על החוף באותו סוף שבוע.
בלייר ופרנקי מחדשות את אהבתן ומחליטות לעבור לגור יחד, אליס וסקוטי מתאהבים ופיפה מתפייסת עם אליס.
משטרת מיאמי מעניקה לחברות פרס על חיסול הפושעים: קופון למסעדה.
כאשר הפרשה מתפרסמת, הפופולריות של ג'ס עולה והיא נבחרת לסנאט.
במסיבת הניצחון שלה, עולה פיפה לבמה ושרה בלדה מזעזעת שכתבה על אירועי אותו לילה במיאמי.
בסצנה שאחרי הכתוביות, פיטר וג'ס מסיעים את אליס בלילה במכוניתם לביתה.
היא נכנסת למטבח לחפש דבר מה לאכול, שופכת פסטה בצורת פין מתוך קופסה, ומוצאת בתוך הפסטה יהלומים, אותם יהלומים שהפושעים הסתירו בווילה במיאמי, ובאו לקחת אותם באותו לילה.
בכמה דיאלוגים בסרט מזכירות הדמויות פשעים שאירעו במציאות:
על מנת לדרבן את פיטר לנהוג בעצמו עד מיאמי, אחד מחבריו מספר לו על פרשת האסטרונאוטית ליסה מרי נוואק שבן-זוגה בגד בה עם קצינה בחיל האוויר באורלנדו, ואיך נהגה ליסה מיוסטון עד אורלנדו מצוידת בחיתולים כדי לחטוף את הקצינה המאהבת.
אחרי שעורך הדין רומז לחברות להעלים את הגופה, פיפה מציעה לבשל ולאכול אותה, "כמו שעשו באוסטרליה".
היא התכוונה בכך לפרשת רצח והתאבדות שהתרחשה בבריזבן בשנת 2014, כאשר הטבח מרקוס וולק רצח את בת זוגו, הפרוצה הטרנסג'נדרית מיאנג פראסטיו, ביתר ובישל את גופתה.
פרנקי מתרצת את תגובתה האלימה ל"חיפוש" שערך על גופה החשפן-השוטר, בכך שזה היה יכול להיות "שוטר-אנס כמו דניאל הולצקלו" שניצל נשים עברייניות כי ידע שהן לא יתלוננו נגדו.
כאשר פרנקי מביעה חשש ממאסר ממושך על אף שאיננה אשמה, היא מספרת על אישה שירתה באוויר נוכח איומי בעלה לרצוח אותה, ונגזרו עליה 20 שנות מאסר.
בכך התייחסה פרנקי לפרשת מריסה אלכסנדר , שבשנת 2010 ירתה מאקדחה, לטענתה באוויר, אחרי שבעלה בנפרד ריקו גריי, איים לרצוח אותה בהמשך לשנים של התעללות.
בשנת 2012 הוטלו על אלכסנדר 20 שנות מאסר בעוון תקיפה.
היא שוחררה מהכלא בשנת 2017 בעסקת טיעון.
לאור הצלחתם של אניילו, דאונס וגלייזר עם קומדיית המצבים "ברוד סיטי", התנהל מאבק בין מספר אולפנים על התסריט שהופק בפועל באמצעות "Paulilu", המותג המשותף של אניילו ודאונס.
ב-19 ביוני 2015 נמסר ש"סרטי סוני" זכו במכרז שעליו התחרו גם אולפני "פוקס" , "יוניברסל", "סרטי פרמאונט", ו"MRC" .
אניילו סיפרה ש"סרטי סוני" הועדפו לאור התחייבות האולפן לממש את ההפקה מבלי להאריך בפיתוח התסריט.
כמו כן, הבמאית ציינה שמלכתחילה היא ודאונס תכננו לממן את ההפקה באמצעות מימון המונים ולא חשבו על סרט אולפן גדול, אולם נראה שנציגי האולפנים נהנו מהתסריט, או לחלופין ראו בו הזדמנות להכנסה נאה, ומבחינתה זה היינו הך.
אניילו הוסיפה שלאור שפע הגילויים והחוויות שעוברות על הדמויות, היא ראתה בסרט גרסה קומית של "החברים של אלכס".
הסרט תואר כשילוב של "בדרך לחתונה עוצרים בווגאס" עם "סוף שבוע אצל ברני".
שמו הראשוני היה "Rock That Body" (בתרגום חופשי: "נענעו את הגופה הזו"), אך השם הוחלף כדי להימנע מעימות עם ג'סטין טימברלייק בנוגע לזכויות יוצרים על שירו "Rock Your Body" .
בדצמבר 2015 נמסר שסקרלט ג'והנסון תככב בסרט, באפריל 2016 נודע שזואי קרביץ תככב לצד ג'והנסון, וכעבור חודש נמסר על הצטרפותן לצוות השחקנים של קייט מק'קינון, ג'יליאן בל ואילנה גלייזר.
שלב הצילומים התחיל באוגוסט 2016, נמשך 36 ימים, התקיים ברובו במדינת ניו יורק, בעיקר בלונג איילנד, וכן בחוף הרמוסה שבקליפורניה.
הווילה היא בית אחוזה בעיירת החוף סאות'המפטון שבדרום לונג איילנד.
בסצנה שבה יוצאות פרנקי ובלייר לקנות טלפון פריפייד, האישה הקשישה שנכנסת לקנות את הטלפון עבורן בדראגסטור היא ג'ינה קוטון, סבתה של הבמאית לוצ'יה אניילו, בת 87 בעת הצילומים, ללא ניסיון כלשהו במשחק.
באפריל 2017, חודשיים לפני צאת הסרט לבתי הקולנוע, נערכו בברוקלין שבניו יורק צילומים חוזרים.
הקרנת הבכורה של "לילה קשוח" התקיימה בעיר ניו יורק ב-12 ביוני 2017. הפצת הסרט לבתי הקולנוע בארצות הברית תוכננה בתחילה ל-23 ביוני, אך "סרטי סוני" הקדימו את יציאתו ל-16 בחודש, כדי להימנע מתחרות עם "רובוטריקים: האביר האחרון" של "פיקסאר".
בבתי הקולנוע ברחבי העולם הכניס "לילה קשוח" 47.3 מיליון דולר.
במאגר ביקורות הסרטים Rotten Tomatoes קיבל הסרט 44% דעות חיוביות בשקלול 167 ביקורות עם ציון ממוצע של 5.25/10. סיכום הביקורות באתר הוא שמדובר בכוכבות מחוננות ומצחיקות, אולם הכישרונות שלהן לא מנוצלים כראוי בקומדיה מפוזרת שיש בה יותר מדי הזדמנויות מוחמצות.
באתר הביקורות Metacritic קיבל הסרט ציון 51 מתוך 100 בשקלול 40 ביקורות שהוגדרו "מעורבות או ממוצעות".
בסקר דעת קהל של CinemaScore נתנו הצופים דירוג ממוצע +C בסולם +A (גבוה ביותר) עד F (נמוך ביותר), ואילו סקר של PostTrak דיווח על 66% דעות חיוביות של הצופים בבתי הקולנוע.
לילה רנאם היא פוליטיקאית ופסיכולוגית מהרשות הפלסטינית, המכהנת כמושלת נפת רמאללה ואל-בירה תחת נשיא הרשות הפלסטינית מחמוד עבאס.
היא האישה הראשונה והיחידה שמחזיקה בתפקיד בכיר ברשות הפלסטינית.
רנאם נולדה בכפר דיר דיבוואן.
היא התחנכה בבתי הספר בכפר שלה, והגיעה לתיכון ב-1992.
בשנת 2002 קיבלה תואר ראשון בהתפתחות חברתית, ובשנת 2004 השלימה תואר שני בפסיכולוגיה, שניהם מאוניברסיטת אל-קודס.
בהמשך השלימה את הדוקטורט באוניברסיטת מיניה לבריאות הנפש.
רנאם עבדה בגן ילדים וכרכזת תוכניות שיקום לנכים, ובשנים 2007–2009 כיהנה כמנכ"לית משרד החוץ, והיא עבדה כמרצה במשרה חלקית ב.
בנוסף הייתה חברת מועצת הנאמנים של האוניברסיטה הערבית-אמריקאית בג'נין מאז 2017, וחבר מועצת הנאמנים של אוניברסיטת העצמאות.
ב־6 ביוני 2009, בהתאם לצו הנשיאות מס' 102 לשנת 2009, הועברה ממשרד הרווחה לתפקיד סגן מושל רמאללה ונפת אל-בירה.
מאוחר יותר ב־22 בינואר 2010, נכנסה לתפקידה כמושל הנפה.
במסגרת תפקידה, התמודדה עם משבר נגיף הקורונה.
כמושלת, רנאם משמשת גם כיו"ר המועצה הביטחונית באזור רמאללה.
לילה של אלופים (2012) היה אחד מאירועי השלם וצפה של ארגון ההיאבקות האמריקאי, ה-WWE.
האירוע נערך ב-16 בספטמבר 2012, באולם ה-TD גארדן שבבוסטון, מסצ'וסטס.
האירוע היה האירוע השישי בסדרת אירועי לילה של אלופים.
הקרב המרכזי, שהיה על אליפות ה-WWE בין CM פאנק לג'ון סינה הסתיים בתיקו.
עוד ברשימת הקרבות, שיימוס ניצח את אלברטו דל ריו ושמר על אליפות העולם במשקל כבד, ודניאל בריאן וקיין ניצחו את קופי קינגסטון ו-R-טרות' וזכו באליפות הזוגות של ה-WWE.
שיעור הקנייה של האירוע בטלוויזיה היה 189,000, נתון גבוה משיעור הקנייה של אירוע לילה של אלופים של השנה הקודמת אשר עמד על 169,000.
הפיוד שסבב סביב אליפות העולם במשקל כבד היה בין אלוף העולם, שיימוס לאלברטו דל ריו.
לפני שהפסיד לשיימוס באירוע הקודם, סאמרסלאם, דל ריו הרגיש שהוא ראוי לקרב נוסף על התואר לאחר שהשופט לא ראה שרגלו הונחה על החבל התחתון בזמן ההצמדה.
שיימוס הרגיש שדל ריו קיבל מספיק הזדמנויות לנצח אותו ואף אמר שרנדי אורטון, שרק חזר מהשעיה, ראוי לקבל קרב מולו על התואר.
כדי להוכיח שדל ריו מספיק ראוי להזדמנות נוספת על התואר, הוא ניצח בקרב יחידים את רנדי אורטון.
כתוצאה מכך, קרב בין שיימוס לדל ריו על התואר נקבע לאירוע לילה של אלופים.
פיוד אחר היה בין CM פאנק, שהגן על אליפות ה-WWE נגד ג'ון סינה.
במסגרת הספיישל לפרק ה-1,000 של התוכנית Raw, סינה פדה את מזוודת כסף בבנק שלו על פאנק, אך כשל בניסיונו לזכות בתואר לאחר שביג שואו התערב בקרב וגרם לפסילתו.
מעשה זה הוביל לקרב משולש באירוע סאמרסלאם, שכלל את פאנק, סינה ושואו, שבו פאנק ניצח.
לילה לאחר מכן בתוכנית Raw, ניתנה לפאנק הזכות לבחור מי יהיה הטוען לכתר הבא באירוע לילה של אלופים.
הוא הודיע שהוא יתמודד מול ג'ון סינה בתנאי שהוא יודה בשידור חי בטלוויזיה שפאנק הוא ה"טוב בעולם", אך סינה סירב לכך.
שבוע לאחר מכן, הג'נרל מנג'רית של Raw, AJ לי, הודיעה שפאנק יגן על אליפות ה-WWE נגד סינה באירוע לילה של אלופים.
+ אישיויות אחרות על המסך תפקיד: שם:צוות השידור באנגליתמייקל קולג'ון "בראדשו" לייפילדצוות השידור בספרדיתקרלוס קבררהמרסלו רודריגזמראייןמאט סטרייקרכרוזיםליליאן גרסיהג'סטין רוברטסשופטיםמייק קיודהצ'ארלס רובינסוןג'ק דואןסקוט ארמסטרונגצ'אד פטון
המופע המקדים הכיל קרב אחד בודד, שהיה קרב באטל רויאל של 16 משתתפים אשר קבע את הטוען לכתר לאליפות ארצות הברית.
זאק ריידר הוא זה שניצח בקרב לאחר שהדיח אחרון את טנסאי.
כתוצאה מכך, הוא קיבל את ההזדמנות להתחרות על התואר בהמשך הערב.
האירוע עצמו נפתח בקרב שבו המיז הגן על האליפות הבין יבשתית נגד קודי רודס, ריי מיסטריו וסין קארה בקרב מרובע.
סיום הקרב התנהל כך שסין קארה הניח מסכה על ראשו של המיז.
רודס ביצע על קארה את מהלך הקרוס רודס, אך המיז, שלא ראה בעקבות המסכה, ביצע על רודס את מהלך הסיום שלו, הסקול קראשינג פינאלי כדי לנצח בקרב ולהגן על התואר בהצלחה.
אז, קופי קינגסטון ו-R-טרות' הגנו על אליפות הזוגות של ה-WWE נגד דניאל בריאן וקיין (שנודעו לאחר מכן בשם צמד Hell No).
הקרב הסתיים לאחר שבריאן דחף את קיין מהחבל העליון עליו היה נמצא, וכתוצאה מכך הוא נפל ישירות על קינגסטון בדיוק בתנוחה שבה הוא הצמיד אותו לספירת שלוש.
כתוצאה מכך, בריאן וקיין זכו באליפות הזוגות.
בקרב שבא לאחר מכן, אנטוניו סזארו הגן על אליפות ארצות הברית נגד זאק ריידר.
סזארו ביצע על ריידר את מהלך הניוטרלייזר כדי לנצח בקרב ולהגן על התואר בהצלחה.
בקרב הרביעי, רנדי אורטון התמודד מול דולף זיגלר.
אורטון ביצע על זיגלר את מהלך ה-DDT על מעקה הבטיחות ולאחר מכן ניסה להצמיד אותו בזירה, אך בזמן ההצמדה זיגלר הניח את רגלו על החבל התחתון, מה שהפסיק את הספירה.
בסיום, אורטון ניסה לבצע על זיגלר את מהלך הסיום שלו, ה-RKO, לעומת זאת, זיגלר התחמק מכך וביצע עליו את מהלך הסליפר הולד, שממנו אורטון הצליח להתחמק.
לאחר מכן, אורטון ניצח בקרב לאחר שביצע על זיגלר את מהלך ה-RKO, כשזיגלר היה באוויר.
לאחר מכן, הג'נרל מנג'ר של סמאקדאון, בוקר טי נאלץ למצוא מחליפה לקייטלין, שנפצעה בתחילת הערב על ידי זהות בלתי ידועה לקרב שלה נגד אלופת הדיוות, ליילה על התואר של האחרונה.
הוא קבע קרב שבו ליילה תגן על התואר שלה נגד איב טורס.
איב ביצעה על ליילה את מהלך ההארט ברייקר כדי לנצח בקרב ולזכות באליפות הדיוות בפעם השלישית בקריירה.
בקרב הלפני אחרון, שיימוס הגן על אליפות העולם במשקל כבד נגד אלברטו דל ריו.
לפני שהקרב החל, בוקר טי ביטל את האיסור על שימוש במהלך הברוג קיק של שיימוס.
בסיום, דל ריו לא צלח בביצוע מהלך הסטפ-אפ אנזיגורי.
זה אפשר לשיימוס לבצע עליו את מהלך הברוג קיק כדי להשיג את הניצחון בקרב, שהקנה לו הגנה מוצלחת על התואר.
בקרב המרכזי, CM פאנק הגן על אליפות ה-WWE נגד ג'ון סינה.
פאנק ביצע על סינה את מהלך ההכנעה שלו, האנקונדה וייס, אך סינה חמק מכך וביצע עליו מהלך הכנעה משלו, ה-STF.
מנגד, פאנק הצליח להפוך זאת למהלך הקרוספייס, שממנו סינה התחמק.
פאנק תכנן לבצע על סינה את מהלך הסיום שלו, ה-GTS, אך סינה בלם זאת וביצע עליו פעם נוספת את מהלך ה-STF, עד שפאנק הצליח להגיע אל חבלי הזירה כדי להפסיק את ההכנעה.
פאנק צלח בביצוע מהלך ה-GTS, אך ניסיון ההצמדה שבא לאחר מכן לא היה מוצלח.
סינה ביצע על פאנק את מהלך הסיום שלו, האטיטיוד אדג'סטמנט, אבל גם הוא לא הצליח להשיג את הניצחון בקרב.
פאנק ביצע בפעם השנייה את מהלך ה-GTS, וסינה פעם נוספת יצא מניסיון ההצמדה שבא לאחר ביצוע המהלך.
פאנק ביצע על סינה את מהלך הרוק בוטום ומנגד סינה ביצע שוב את מהלך האטיטיוד אדג'סטמנט, כששני ניסיונות ההצמדה לא היו מוצלחים.
סינה ביצע על פאנק את מהלך הברידג'ינג ג'רמן סופלקס כדי לנצח בקרב.
בזמן שסינה חגג את זכייתו בתואר, השופט פסק על תיקו לאחר שהתבצעה הצמדה מצד שני המתאבקים בו זמנית.
בעקבות תוצאת הקרב, פאנק שמר על התואר.
כשסינה סיים לחגוג, פאנק הכה את סינה עם חגורת האליפות.
colspan="3" align="center" | הפוסטר הרשמי של האירוע בכיכובם של ג'ון סינה וברוק לסנר
| אולם || colspan="2" | ברידג'סטון ארנה
colspan="3" align="center" | סדרת אירועי לילה של אלופים
לילה של אלופים (2014) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע נערך ב-21 בספטמבר 2014 בברידג'סטון שבנאשוויל, טנסי.
האירוע היה האירוע השמיני בסדרת אירועי לילה של אלופים.
בקרב המרכזי, ג'ון סינה ניצח את ברוק לסנר בפסילה לאחר שסת' רולינס הפריע; לעומת זאת, לסנר שמר על אליפות ה-WWE העולמית במשקל כבד.
עוד ברשימת הקרבות, AJ לי ניצחה את ניקי בלה ופייג' בקרב משולש וזכתה באליפות הדיוות בפעם השלישית בקריירה, והמיז ניצח את דולף זיגלר וזכה באליפות הבין יבשתית.
שיעור הקנייה של האירוע בטלוויזיה היה 48,000 (לא כולל צפיות דרך ערוץ ה-WWE Network), נתון נמוך משיעור הקנייה של אירוע לילה של אלופים של השנה הקודמת אשר עמד על 175,000.
באירוע סאמרסלאם, ברוק לסנר ניצח את ג'ון סינה וזכה באליפות ה-WWE העולמית במשקל כבד.
ב-19 באוגוסט בפרק של התוכנית Main Event, טריפל H, הודיע שסינה מימש את סעיף הקרב החוזר על התואר וכתוצאה מכך הוא יתמודד מול לסנר באירוע לילה של אלופים.
באירוע סאמרסלאם, פייג' ניצחה את AJ לי וזכתה באליפות הדיוות.
ב-1 בספטמבר בפרק של התוכנית Raw, סטפני מקמהן, הבטיחה לניקי בלה קרב על התואר באירוע לילה של אלופים, אך הן נקטעו על ידי AJ לי, שהזכירה לסטפני שמגיע לה קרב חוזר על התואר.
ב-5 בספטמבר, סטפני החליטה שפייג' תגן על אליפות הדיוות נגד AJ לי וניקי בלה בקרב משולש באירוע לילה של אלופים.
באירוע סאמרסלאם, דולף זיגלר ניצח את המיז וזכה באליפות הבין יבשתית.
לילה לאחר מכן בפרק של התוכנית Raw, השניים התמודדו זה מול זה בקרב חוזר, שבו המיז ניצח כתוצאה מספירת חוץ; לעומת זאת, זיגלר שמר על תוארו, מכיוון שחגורת אליפות לא יכולה להחליף ידיים כתוצאה מספירת חוץ.
ב-2 בספטמבר בפרק של התוכנית Main Event, נודע על קיומו של קרב חוזר נוסף בין השניים לאירוע לילה של אלופים.
ב-25 באוגוסט בפרק של התוכנית Raw, סזארו ניצח את רוב ואן דאם בקרב אשר קבע את זהות הטוען לכתר לאליפות ארצות הברית של שיימוס.
בעקבות זאת, קרב על התואר בין שיימוס לסזארו נקבע לאירוע לילה של אלופים.
ב-18 באוגוסט בפרק של התוכנית Raw, מארק הנרי תקף את רוסב, שהשיב מלחמה ב-1 בספטמבר, כשתקף את אותו הנרי במהלך קרב של הנרי וביג שואו נגד אריק רואן ולוק הארפר.
ב-5 בספטמבר בפרק של התוכנית סמאקדאון, הנרי איתגר את רוסב לקרב יחידים באירוע לילה של אלופים.
לאנה, נענתה לאתגר זה בחיוב בשמו של רוסב.
ב-18 באוגוסט בפרק של התוכנית Raw, גולד וסטארדאסט ניצחו את האוסוס (ג'יי אוסו וג'ימי אוסו) בקרב זוגות שאינו היה על אליפות הזוגות של ה-WWE.
שבוע לאחר מכן, גולדאסט וסטארדאסט ניצחו את האוסוס בקרב על חגורות האליפות כתוצאה מספירת חוץ, כשלאחר מכן הם תקפו את האוסוס; לעומת זאת, האוסוס שמרו על חגורות האליפות, מכיוון שחגורת אליפות לא יכולה להחליף ידיים כתוצאה מספירת חוץ.
במשך השבועות, גולדאסט וסטארדאסט המשיכו לתקוף את האוסוס לאחר הקרבות שלהם, ואף גרמו לפציעת רגלו של ג'יי אוסו.
ב-8 בספטמבר, נקבע שהאוסוס יגנו על אליפות הזוגות של ה-WWE נגד גולד וסטארדאסט באירוע לילה של אלופים.
ב-1 בספטמבר בפרק של התוכנית Raw, כריס ג'ריקו העליב את רנדי אורטון במהלך הפינה שלו, Highlight Reel.
שבוע לאחר מכן, אורטון תקף את ג'ריקו, שנזקק לטיפול רפואי לאחר שהפסיד לבריי וויאט בקרב כלוב.
ב-9 בספטמבר, קרב בין ג'ריקו לאורטון נקבע לאירוע לילה של אלופים.
+ אישיויות אחרות על המסך תפקיד: שם:צוות השידור באנגליתמייקל קולג'רי לולרג'ון "בראדשו" לייפילדטיילר האברדבריאן קליצוות השידור בספרדיתקרלוס קבררהמראייןביירון סקסטוןכרוזיםליליאן גרסיהג'סטין רוברטסשופטמייק קיודהפאנל לפני האירוערנה יאנגבוקר טיביג שואואלכס ריילי
במהלך המופע המקדים לאירוע, כריסטיאן חזר כדי להנחות את הפינה שלו, The Peep Show, כשכריס ג'ריקו היה האורח שלו.
האירוע עצמו נפתח בקרב שבו האוסוס (ג'יי אוסו וג'ימי אוסו) הגנו על אליפות הזוגות של ה-WWE נגד גולדאסט וסטארדאסט.
אלופי הזוגות שלטו לאורך הקרב עד שג'יי ניסה לבצע על סטארדאסט את מהלך הסמואן ספלאש, אך במקום זאת הוא נפל על ברכו של סטארדאסט, שהניף אותה לגובה.
סטארדאסט ניצל זאת לטובתו וביצע הצמדה מוצלחת לספירת שלוש, שהקנתה לו ולגולדאסט זכייה בחגורות אליפות הזוגות.
אז, שיימוס הגן על אליפות ארצות הברית נגד סזארו.
בסיום, שיימוס ביצע על סזארו את מהלך הברוג קיק כדי להשיג את הניצחון בקרב והגנה מוצלחת על התואר.
בקרב שבא לאחר מכן, דולף זיגלר (שלווה לקרב על ידי R-טרות') הגן על האליפות הבין יבשתית נגד המיז (שלווה לקרב על ידי ה"כפיל" שלו, דמיאן מיזדאו).
המיז הצמיד את זיגלר לניצחון תוך כדי שהוא אחז במכנסיו של האחרון ובעקבות זאת הוא זכה באליפות הבין יבשתית בפעם הרביעית בקריירה שלו.
בקרב הרביעי, רומן ריינס התמודד מול סת' רולינס.
הקרב בוטל יום לפני האירוע, כשריינס הובהל לבית החולים עקב קילה, שמנע ממנו להתחרות.
רולינס עשה את דרכו לזירה כדי לנצח כתוצאה מפרישה.
בעוד שהיה בזירה, דין אמברוז תקף את רולינס.
האות'וריטי הגיחו מאחורי הקלעים כדי להפריד בין השניים ולהשיב את הסדר על כנו.
לאחר מכן, צוות האבטחה אזק את ידיו של אמברוז מאחורי גבו וליווה אותו מחוץ לאולם.
לאחר מכן, רוסב (שלווה לקרב על ידי לאנה) התמודד מול מארק הנרי.
במהלך הקרב, הנרי ביצע על רוסב את מהלך הסיום שלו, The World's Strongest Slam, אך לא הצליח להצמיד אותו.
מנגד, רוסב ביצע על הנרי את מהלך ההכנעה שלו, The Accolade, שהספיק לו כדי להכניע אותו לניצחון.
בקרב שבא לאחר מכן, רנדי אורטון התמודד מול כריס ג'ריקו.
בסיום, ג'ריקו ביצע על אורטון את מהלך הקודברייקר, אך האחרון הצליח לצאת מניסיון ההצמדה שבא לאחר מכן.
בזמן שג'ריקו קפץ מהחבל העליון, אורטון ביצע עליו את מהלך הסיום שלו, ה-RKO ולאחר מכן הצמיד אותו לניצחון.
בקרב הלפני אחרון, פייג' הגנה על אליפות הדיוות נגד ניקי בלה ו-AJ לי בקרב משולש.
בסיום, AJ לי לא הותירה לפייג' דבר מלבד להיכנע למהלך ה-Black Widow, שגרם לה לנצח בקרב ולזכות באליפות הדיוות.
כתוצאה מזכייה זו בתואר, AJ לי השוותה את שיא ההחזקות ביחד עם איב טורס, עם שלוש זכיות כל אחת.
בקרב המרכזי, ברוק לסנר הגן על אליפות ה-WWE העולמית במשקל כבד נגד ג'ון סינה.
סינה ביצע את מהלך האטיטיוד אדג'סטמנט, אך לסנר הצליח לצאת כשנייה אחת בלבד לאחר ניסיון ההצמדה שבא לאחר מכן.
לסנר ביצע על סינה ארבע פעמים את מהלך ההכנעה שלו, הקימורה לוק, אך סינה הצליח להגיע אל חבלי הזירה כדי לשבור את המהלך כל פעם מחדש.
סינה ביצע על לסנר את מהלך ה-AA פעם נוספת, אך הפעם האחרון יצא מניסיון ההצמדה לאחר שתי שניות.
סינה המשיך אל עבר ביצוע מהלך ההכנעה שלו, ה-STF, מנגד, לסנר הצליח לצאת מהכנעה זו.
בתגובה, לסנר ביצע בפעם החמישית את מהלך הקימורה לוק, אבל סינה הצליח להתחמק מכך, כשהטיח את לסנר בפינת הזירה.
סינה ניצל את המומנטום כדי לבצע בפעם השלישית את מהלך ה-AA ואז בפעם השנייה את מהלך ה-STF, אך גם הפעם לסנר הצליח להגיע אל חבלי הזירה.
סינה הצליח לבצע בפעם הרביעית את מהלך ה-STF, אך הוא אפשר ללסנר לצאת מהאחיזה, כשהוא סירב להיכנע.
ברגעי הסיום של הקרב, סינה ביצע על לסנר את מהלך ה-AA בפעם הרביעית.
כשסינה התקדם כדי להצמיד את לסנר, סת' רולינס הגיע ותקף את סינה בעזרת מזוודת כסף בבנק שלו, שגרמה לפסילת הקרב.
רולינס תקף את לסנר בעזרת מהלך הקורב סטומפ ולאחר מכן ניסה לפדות את החוזה במזוודה שלו.
מנגד, סינה תקף אותו לפני שהקרב יצא לדרך.
לאחר מכן, לסנר ביצע על סינה את מהלך ה-F-5, שסגר את האירוע.
לילה לאחר מכן בפרק של התוכנית Raw, המיז הגן על האליפות הבין יבשתית נגד דולף זיגלר בקרב חוזר מהאירוע לילה של אלופים.
זיגלר זכה בחזרה בתואר לאחר שעשה בדיוק מה שהמיז עשה, כשזכה בחגורת האליפות - הצמיד אותו לניצחון תוך כדי אחיזה במכנסיים.
במהלך ריאיון עם מייקל קול, טריפל H בישר על קיום קרב באטל רויאל ב-26 בספטמבר בפרק של התוכנית סמאקדאון'', כשהמנצח בו קיבל קרב על האליפות הבין יבשתית נגד זיגלר באותו הערב.
הקרב בין שיימוס לסזארו היה זה שזכה לשבחים הרבים.
ג'יימס קאלדוול מהאתר PWTorch.com העניק לקרב המרכזי ציון של 3.75 מתוך 5 כוכבים.
הוא כינה את קרב זה כ"קרב סולידי".
לעומת זאת, הוא הלין על שינויי האלופים של האליפות הבין יבשתית ושל אליפות הדיוות.
העיתונאי של Wrestling Observer Newsletter, דייב מלצר, קרא לקרב על אליפות ארצות הברית ולקרב בין אורטון לג'ריקו "קרבות מצוינים".
ליילה קאליף היא זמרת-יוצרת ותסריטאית בריטית, ילידת האמירויות.
היא החלה את הקריירה המוזיקלית שלה ב-1999, כשהוציאה את אלבומה הראשון "كفى حبل" (בתעתיק: "כַּפַא חבּל").
בשנת 2015, היא זכתה בפרס יוצר הסרטים של IWC בפסטיבל הסרטים הבינלאומי של דובאי על התסריט שלה, كاتب الرسالة, דרמה רומנטית המתרחשת בשנות ה-60 של המאה ה-20.
שנה שם הסרט תפקיד הערות 2015 كاتب الرسالة (בתעתיק: כַּאתִבּ א-רִסַאלַה) במאי/תסריטאי זכתה בפרס יוצר הסרטים של IWC
לילו & סטיץ' הוא סרט מדע בדיוני אמריקאי המהווה עיבוד לייב אקשן-הנפשה ממוחשבת לסרט ההנפשה באותו השם משנת 2002. את הסרט מביים דין פליישר קאמפ, על פי תסריט מאת כריס קקניוקאלני ברייט, ומפיקים דן לין וג'ונתן איריך.
בסרט מככבת מאיה קילוהה בדמותה של לילו פלקאי, לצד זאק גאליפנאקיס, בילי מגנוסן, סידני אגודונג, קאיפו דודוייט, קורטני בי.
ואנס, טיה קארר ואיימי היל.
עלילת הסרט מספרת את סיפורו של הקשר שנרקם בין ילדה אנושית בודדה בשם לילו לחוצן דמוי-כלב בשם סטיץ', אשר תוכנן במקור לשמש ככוח הרס, בעוד השניים נאלצים להימלט מהכוח החוצני שהיה אמון על יצירתו ועובדים סוציאליים המבקשים להעבירה למשפחת אומנה.
מאיה קילוהה / יובל בלכרוביץ' – לילו פלקאי, ילדה ילידית-הוואי, המסתירה את צערה באמצעות אופטימיות בלתי-נדלית ורצון לכייף, שלה דמיון רב ואישיות מרדנית, אשר מסבכים אותה לעיתים קרובות והופכים אותה למושא ללעג בעיני חבריה לכיתה, הרואים בה "מוזרה".
בניגוד לסרט המקורי, בו הוריה מתו זמן קצר לפני אירועי הסרט, בעיבוד הנוכחי, הוריה מתו מספר שנים קודם לתחילת העלילה.
כריס סנדרס / יובל בינדר - סטיץ' (דיבוב), ניסוי שנוצר על ידי המדען ג'ומבה ג'וקיבה שנוחת בכדור הארץ.
זאק גאליפנאקיס / גדי לוי – ג'ומבה ג'וקיבה , מדען מטורף מגזע הקוולטיקואן ויוצרו של סטיץ'.
בילי מגנוסן / יובל בינדר - פליקלי , סוכן פלרגונרי מטעם הפדרציה הגלקטית המאוחדת ו"המומחה" שלהם לענייני כדור הארץ, שנשלח להוואי על מנת להשיב לחזקתם את ניסוי 626.
סידני אגודונג / משי קלינשטיין – נאני פלקאי, אחותה בת ה-18 של לילו והאפוטרופוסית החוקית שלה, המתוארת כנערה אינטליגנטית, ובעלת הישגים החשה את הלחצים ההולכים וגדלים במהלך גידולה של לילו תוך שמירה על ציוניה ועבודתה, דבר הגורם לשירותי הגנת ילדים לאיים להפריד בין האחיות פלקאי ולהכניס את לילו למשפחת אומנה.
קאיפו דודוייט / אורי זלצמן – דייוויד קאוונה, נער בן 18 יליד-הוואי, סטודנט במכללה הקהילתית וגולש-גלים בזמנו הפנוי, אשר עובד כלהטוטן-אש במלון בו הוא ונאני, בה הוא מאוהב, עובדים.
טיה קררה / שירלי לילו – גברת קקואה, עובדת סוציאלית מעשית, חביבה וסבלנית העובדת לפי הספר, שמופקדת על התיק של נאני.
קררה דיבבה את דמותה של נאני בסרט המקורי.
ואנס / גלעד קלטר – קוברה באבלס, סוכן CIA לשעבר ועובד סוציאלי בהווה המופקד על התיק של לילו.
איימי היל / אפי בן ישראל – טוטו, ילידת-הוואי בשנות ה-70 לחייה, שכנתם של האחיות פלקאי וסבתו של דייוויד קאוונה.
דמותה של טוטו נוצרה במיוחד עבור הסרט, שכן שאף אחד מבני משפחתו של דייוויד לא הופיע או אוזכר במהלך הסרט המקורי.
היל דיבבה את דמותה של גברת הסגאווה בזיכיון.
ב-3 באוקטובר 2018, הוכרז כי חברת "סרטי וולט דיסני" שוקדת על פיתוח עיבוד לייב אקשן-הנפשה ממוחשבת לסרטם המונפש משנת 2002, "לילו וסטיץ'".
את הסרט התעתד לכתוב מייק ואן וייס, ועל הפקתו הופקדו דן לין, ג'ונתן איריך וראיין הלפרין.
ב-24 באוקטובר 2018, חשף ואן וייס שהוא החל לעבוד על התסריט.
ב-13 בנובמבר 2020, נמסר על ניהול משא ומתן מצד ג'ון מ.
צ'ו על בימוי הסרט, בעוד שבמקביל נמסר כי ואן וייס עזב את הפרויקט, וכי האולפנים מחפשים תסריטאי חדש.
ב-14 ביולי 2022, נמסר מטעם "Deadline Hollywood" כי על בימוי הסרט הופקד דין פליישר קאמפ, וכי התסריטאי כריס קקניוקאלני ברייט נמצא במשא ומתן על שכתוב התסריט; בפברואר 2023, אושר רשמית כי ברייט יופקד על כתיבת התסריט.
יום לאחר הכרזתה של "Deadline Hollywood" על מעורבותם של פליישר קאמפ וברייט בהפקת הסרט, בירך אותם ואן וייס בחשבון הטוויטר האישי שלו.
בעוד שבתחילה הועלתה ההשערה כי במאי ותסריטאי הסרט המקורי, כריס סנדרס, ישוב לדבב את דמותו של סטיץ', חשף סנדרס בריאיון שהתקיים בספטמבר 2022 כי מפיקי הסרט טרם פנו אליו בנוגע לדיבוב הדמות, אך הצהיר שהוא תמיד פתוח לשוב לדיבוב הדמות.
בנובמבר 2022, דווח על פרסומה של מודעת ליהוק ראשונה לסרט.
בפברואר 2023, נמסר על ליהוקו של זאק גאליפנאקיס לצוות השחקנים בתפקיד שטרם פורסם.
בעוד שדווח מטעם "TheWrap" שגאליפנאקיס ידבב את דמותו של פליקלי, סתרה אותם "הוליווד ריפורטר" באפריל כאשר דיווחו על ליהוקו של גאליפנאקיס לדיבוב דמותו של ד"ר ג'ומבה ג'וקיבה.
בשלהי מרץ 2023, נמסר על ליהוקה של מאיה קילוהה לדמותה של לילו פלקאי.
באפריל 2023, נמסר על ליהוקו של בילי מגנוסן לדיבוב דמותו של הסוכן פליקלי, ושל סידני אגודונג לדמותה של נאני פלקאי.
בשלהי אפריל, נמסר על ליהוקם של קאהיאו מצ'אדו לדמותו של דייוויד קאוונה, ושל קורטני בי.
ואנס לדמותו של קוברה באבלס.
טיה קארר ואיימי היל, ששתיהן דיבבו דמויות בסרט המקורי ובסדרת ההמשך שלו, לוהקו לתפקידים חדשים, ובמקביל נמסר על משא ומתן מול סנדרס על שובו לדיבוב דמותו של סטיץ'.
בנוסף, לאחר שגולשים באינטרנט חשפו פרופיל "ספוטיפיי" בבעלותו של מצ'אדו, המראה שהוא השתמש בעבר בביטוי גזעני כחלק מכותר של פלייליסט, נמסר כי יחליף אותו קאיפו דודוייט.
במקור, התעתדו צילומי הסרט להתחיל באוהאו שבהוואי ב-13 במרץ 2023, ולהסתיים ב-16 ביוני.
עם זאת, מאוחר יותר נמסר על דחיית תחילת הצילומים ל-17 באפריל 2023.
ב-16 באפריל 2023, פרצה שריפה בקרוואן, שהכיל תלבושות שהתעתדו להיות בשימוש בשלושת השבועות הראשונים של הצילומים בהליווה, במהלכה נגרם נזק של כ-200,000 דולר.
על פי הדיווחים, השריפה החלה לפני השעה 23:00, וכובתה עד השעה 01:00 למחרת.
לא דווח על נפגעים, אם כי בעקבות השריפה, עוכבה תחילת הצילומים במספר ימים.
משטרת הונולולו סיווגה זאת כהצתה מדרגה ראשונה ופתחה בחקירה בתגובה.
בנובמבר 2020, דווח על ידי "וראייטי" ו"הוליווד ריפורטר" כי טרם נמסר מטעם חברת וולט דיסני אם הסרט יופץ בבתי הקולנוע או באמצעות שירות "דיסני+".
בנובמבר 2022, אושר באמצעות מודעת ליהוק שהסרט יופק בלעדית עבור "דיסני+".
אולם באוגוסט 2024, באירוע D23 נודע כי הסרט צפוי לצאת לאקרנים בבתי הקולנוע בקיץ 2025.
ב-12 במרץ 2025 הופץ הטריילר הראשון של הסרט.
הטריילר צבר 158 מיליון צפיות ב-24 שעות, מה שהפך אותו לטריילר השני הכי נצפה של דיסני לסרט לייב-אקשן, אחרי הטיזר של "מלך האריות" מ-2019.
עם היוודע ליהוקם של אגודונג ומצ'אדו (עד לליהוק דמותו מחדש) לצוות השחקנים, הביעו מעריצי הסרט המקורי את תרעומתם ברשתות החברתיות והאשימו את מפיקי הסרט ב, שכן לשני השחקנים גוון עור בהיר יותר מלדמויות שלגילומן לוהקו.
חרף העובדה שהאשמות אלו לא היו מבוססות, שכן אגודונג – אחותה הבכורה של השחקנית סיינה אגודונג – היא אישה ממוצא מעורב שנולדה וגדלה בקאואיי (בו מתקיים הזיכיון) לאם ממוצא קווקזית ולאב ממוצא פיליפיני והוואיני, היא הותקפה בחשבון האינסטגרם האישי בשל קבלת התפקיד.
אף לאחר ליהוקו של ואנס לגילום דמותו של קוברה באבלס, הביעו המעריצים את אכזבתם מכיוון שקיוו לשובו של וינג ריימס, שדיבב את באבלס, שדמותו אף שאבה השראה מדמות אחרת של ריימס, מרסלוס ואלאס מהסרט "ספרות זולה", לתפקיד.
"לילות אהבה" הוא סינגל שהוקלט על ידי הזמר הישראלי אדם.
את השיר הוציאה בשנת 1994 לאור חברת התקליטים הד ארצי, והוא נכלל כרצועה השישית באלבום האולפן הרביעי של הזמר, הימים שאנחנו ביחד.
"לילות אהבה" נכתב על ידי ברוך פרידלנד והולחן על ידי ירון אמיר.
ב-14 באוגוסט 1994 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם".
שבוע לאחר מכן דורג במקום ה-19. ב-18 בספטמבר עלה לשיאו במקום השביעי, ושהה שם שבועיים רצופים.
לבסוף, ב-6 בנובמבר יצא מטבלת הדירוג לאחר עשרה שבועות צעידה רצופה.
לִילָה קונווארי למעשה לִילְלָה (במקור קונשטאדטר, בהונגרית: Kunvári Lilla; בודפשט, 26 ביולי 1897 – בודפשט, 12 באוגוסט 1984) הייתה פסלת יהודייה-הונגרייה, אמנית מדליות.
לילה קונשטדטר נולדה במשפחה יהודית ברחוב Huszár 8 בבודפשט.
לאחר סיום לימודיה ובחינות הבגרות נרשמה לפקולטה לרפואה של אוניברסיטת פאזמאן פטר (כיום אוניברסיטת אטווש לוראנד - ELTE) בבודפשט, ואחר כך בשנתה השלישית למדה בקורס הערב של בית הספר לאמנויות שימושיות.
באותה תקופה היא הייתה אורחת קבועה בחוג גלילאו, נתנה הרצאות לפועלים צעירים והשתתפה באופן פעיל באירועי מהפכת החרציות, שבגללה גורשה מהאוניברסיטה ב-1920. לאחר מכן עברה לכמה שנים לפראג ביחד עם אחותה.
בשנת 1923, החלה את לימודי הפיסול שלה אצל הפסל היהודי-הונגרי ינה קרמנדי-פרים, ולאחר מכן בין 1924 לבין 1927 הייתה תלמידתו של פרנץ שידלו במחלקת הפיסול של האוניברסיטה ההונגרית לאמנויות יפות בבודפשט.
לתקופה קצרה היא ובעלה הראשון, אנדרה לובאש, עברו לפרובאנס-אלפ-קוט ד'אזור שבדרום צרפת.
בתקופה זו הוא ציירה ואיירה הרבה, ועד מהרה הם עברו לפריז, שם למדה באקדמיה ז'וליאן ובאקדמיית קולארוסי בין השנים 1929 לבין 1931. במהלך שנותיה שם, יצרה דיוקנאות, שנמכרו לאספנים אירופאים.
לאחר שחזרה הביתה, השתתפה בתערוכות של הסלון הלאומי והאגודה החדשה לאמנים.
תערוכותיה פורסמו מאז 1930. היא הציגה בתערוכות יחיד וקבוצתיות רבות הן בהונגריה והן מחוצה לה.
בפסליה הקטנים ובתבליטיה היא עיצבה בעיקר את סצנות חיי היומיום ואת פעולות היומיום של האנשים.
היא ציירה דיוקנאות אופי של אישים מצטיינים, במיוחד של גדולי החיים המוזיקליים.
לילה הייתה פעילה גם באמנות מדליות.
ב-1967 הפכה לחברה בפדרציה הבינלאומית למדליות - FIDEM וב-1972 הצטרפה להנהלתה והפכה לנציגת FIDEM בהונגריה.
ביוזמתה התקיים קונגרס FIDEM בבודפשט ב-1977.
קברה נמצא בבית הקברות היהודי ברחוב קוזמה.
היו לה חמישה אחים/אחיות, ביניהם רופאת השיניים ופעילת זכויות הנשים בלה קונווארי וג'רג'יקה קונווארי (אשתו של פאל פורו).
אחיה הגדולים היו ארנה קונווארי (1890–1910) שהיה סטודנט באוניברסיטה, אאורל ואימרה.
סבה וסבתה מצד אביה היו שלמה קונשטדטר (1807–1890) עצמאי ובַּבֶּטָה טוטיש (1816–1865), סבה וסבתה מצד אמה היו בעל המסעדן יוז'ף גולדמן וקטלין קינסטלר.
בעלה הראשון היה אנדרה לובאש, שמת מלוקמיה במהלך שנותיהם המשותפות בפריז.
היכל האמנות הישן, בודפשט (1949)
גלרי ריימון דינסן, פריז (1960)
בית העירייה, לה סיין-סור-מר (1960)
Ursula Wendtorf Galerie, אולדנבורג, גרמניה המערבית (1967)
אנדרטת הקבר וילמה מדיאסאי (1974)
György Szolláth: הפסלת ומדליסטית לילה קונווארי בת 80 (1978) Az Érem, 34. שנה, גיליון 1, 28-30 הוא.
אגנש פדור: ביקור בסטודיו של לילה קונווארי (9 בינואר 1982) Magyar Nemzet, 38. כיתה 7 מספר 9 הוא.
מרתה בוזוקי: לילה קונווארי (בודפשט, 1983)
"לילות וקללות" הוא שיר של הזמר הישראלי עומר אדם, מתוך המיני-אלבום "חמישה לילות".
השיר יצא לאור ב-21 במרץ 2024, כרצועה הרביעית מתוך האלבום.
הוא נכתב על ידי טל קסטיאל, שהלחין את השיר יחד עם מפיקיו, עדן אטד ורז קופרמן.
השיר הגיע למקום השלישי במצעד היטליסט של מאקו.
בסרטון ניתן לזהות את הכתובות על העטיפות, המציינות את שמות השירים החדשים של אדם, ובהם "לילות וקללות", שהוא הרצועה הרביעית במיני-אלבום.
לאחר צאתו של המיני-אלבום חמישה לילות, לצד שאר שירי האלבום, זכה השיר להצלחה בסטרימינג, ובעקבות זאת נכנס למקום ה-98 במצעד היטליסט של מאקו.
שבוע לאחר מכן, הגיע השיר למקום השביעי, ובשיאו הגיע למקום השלישי.
בנוסף ל"לילות וקללות", "רק שלך" במקום הראשון, "כסף או דמעות" במקום השישי, "מבת ים ועד הנצח" במקום השביעי ו"אקדח" במקום השמיני.
ב-18 באפריל 2024 הוציא לאור לירן דנינו גרסת כיסוי לשיר.
לילות בלוברי הוא סרט דרמה רומנטית אמריקאי משנת 2007 בבימויו של וונג קאר וואי, על פי תסריט מאת וואי ולורנס בלאק.
השחקנים הראשיים בסרט הם נורה ג'ונס, ג'וד לאו, דייוויד סטרטהיירן, רייצ'ל וייז, ונטלי פורטמן.
הסרט עוקב אחר מסעה של אישה צעירה, אליזבת, כשהיא נודדת ברחבי ארצות הברית בניסיון למצוא את עצמה ולשכוח אהבה נכזבת.
הסרט הופק בהשקעה של כ-10 מיליון דולר, והכנסותיו הכוללות עמדו על כ-22 מיליון דולר ברחבי העולם.
העלילה של 'לילות בלוברי' מתמקדת באליזבת, צעירה שנפגעה רגשית לאחר פרידה קשה.
היא מתיידדת עם ג'רמי, בעל דיינר בניו יורק, שמגיש לה עוגת בלוברי ומקשיב ללבטיה.
במטרה להתחיל מחדש ולשכוח את אהבתה הנכזבת, אליזבת יוצאת למסע ברחבי ארצות הברית.
היא פוגשת דמויות שונות, ביניהן שוטר לשעבר בשם ארני שמתקשה להתמודד עם איבוד אשתו, ושחקנית פוקר בשם לזלי שמלמדת אותה על החיים והבלופים שהם מכילים.
במהלך מסעה, אליזבת לומדת על מערכות יחסים, שקרים והצורך בשחרור מהעבר כדי להתחיל מחדש.
נורה ג'ונס בתפקיד אליזבת - צעירה במסע של גילוי עצמי
ג'וד לאו בתפקיד ג'רמי - בעל דיינר שמתיידד עם אליזבת
דייוויד סטראתיירן בתפקיד ארני קופלנד - שוטר לשעבר עם לב שבור
רייצ'ל וייס בתפקיד סו לין קופלנד - אשתו של ארני עם סודות
נטלי פורטמן בתפקיד לזלי - שחקנית פוקר שמלמדת על בלופים
באתר Rotten Tomatoes הסרט זכה לציון 46% בהתבסס על 124 ביקורות.
הקונצנזוס באתר: "הסרט מציע צילומים יפים וסגנון מהנה אך העלילה לעיתים קלושה.".
ובנוסף באתר Metacritic הסרט קיבל ציון 52 מתוך 100, בהתבסס על 26 ביקורות.
בנוסף, הסרט קיבל ביקורות מעורבות.
המבקרים ציינו לטובה את הבימוי והסגנון הוויזואלי של וונג קאר וואי, אך מתחו ביקורת על העלילה הפחות משכנעת והדיאלוגים.
לילו בוקופצר היא אתלטית יהודייה-גרמנייה, אלופת המכביה השנייה (1935) בריצת שליחות 4x100 מטר.
במכביה השנייה שנערכה באפריל 1935 זכתה רייך בשתי מדליות, זהב וארד.
מדליית זהב בריצת שליחות 4x100 מטר ביחד עם רות רייך, לורה מאייר ואלן קנדזיורה בתוצאה של 55.8 שניות, לפני פולין (56.0 שניות) ואוסטריה (57.4 שניות) ומדליית ארד בקרב חמש בתוצאה של 133 נקודות, אחרי מרילה פרייוולד (166 נקודות) וסוניה לוין (162 נקודות), שתיהן מפולין.
נוסף לכך, היא סיימה במקום חמישי בקפיצה לגובה בתוצאה של 1.25 מטר.
לילה של אלופים (2025) היה אחד מאירועי השלם וצפה של ארגון ההיאבקות האמריקאי, ה-WWE, ששודר בנטפליקס באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-28 ביוני 2025, באולם קינגדום ארנה שבריאד, ערב הסעודית.
האירוע היה האירוע ה-11 בסדרת אירועי לילה של אלופים והוא אירח את גמרי טורנירי מלך הזירה ה-24 ומלכת הזירה השלישי, כאשר הטורנירים הקודמים נערכו שנה קודם לכן.
זה היה אירוע לילה של אלופים השני שהתקיים בערב הסעודית (הראשון היה בשנת 2023) והאירוע ה-13 שה-WWE קיים במדינה זו במסגרת שותפות עשר השנים, הנקראת "החזון הסעודי 2030".
בקרב המרכזי, ג'ון סינה ניצח את CM פאנק ושמר על אליפות ה-WWE הבלתי מעורערת.
בנוסף, קודי רודס ג'ייד קרגיל הפכו למלך ומלכת הזירה, כאשר רודס קיבל קרב על אליפות ה-WWE הבלתי מעורערת בסאמרסלאם, בעוד שקרגיל מהמותג סמאקדאון קיבלה קרב על אליפות הנשים של ה-WWE בסאמרסלאם.
עוד ברשימת הקרבות, סולו סיקואה ניצח את ג'ייקוב פאטו וזכה באליפות ארצות הברית.
לילה של אלופים הוא אירוע היאבקות מקצועית שנתי שמופק על ידי ה-WWE מאז שנת 2007. האירוע התקיים מדי שנה עד 2015, אז הופסק – אך הוחזר בשנת 2023. עם זאת, בשנת 2024 לא התקיים אירוע.
האירוע מתאפיין בכך שכל הקרבות בו הם על חגורות אליפות.
האירוע לילה של אלופים לשנת 2023 היה הראשון בסדרת אירועי לילה של אלופים אשר התקיים על אדמת ערב הסעודית בעיר ג'דה.
ב-6 ביוני בפרק של התוכנית סמאקדאון, הוכרז כי טורנירי מלך הזירה ה-24 ומלכת הזירה השלישי יחלו החל ב-9 ביוני בפרק של התוכנית Raw, יתקיימו לאורך פרקי התוכניות השבועיות של Raw ו-סמאקדאון, כשגמרי הטורנירים ייערכו באירוע לילה של אלופים בערב הסעודית.
המנצחים בכל טורניר יקבלו קרב על אליפות העולם השייכת למותג שלהם באירוע סאמרסלאם.
במסגרת הסיבוב הראשון, רנדי אורטון גבר בקרב מרובע על אליסטר בלאק, כרמלו הייס ו-LA נייט, בעוד שקודי רודס ניצח בקרב מרובע את אנדרדה, דמיאן פריסט ושינסקה נקאמורה וכתוצאה מכך העפילו לשלב חצי הגמר.
בקרבות של שלב חצי הגמר שלהם, כששניהם מהמותג סמאקדאון, אשר התקיימו בפרקי התוכניות סמאקדאון ו-Raw ב-20 וב-23 ביוני, בהתאמה, רנדי אורטון ניצח את סמי זיין, ואילו קודי רודס ניצח את ג'יי אוסו ובעקבות זאת הם העפילו לגמר טורניר מלך הזירה.
ב-9 ביוני בפרק של התוכנית Raw, אלוף ה-WWE הבלתי מעורער, ג'ון סינה נקלע לעימות עם יריבו לאורך השנים, CM פאנק, כשהאחרון איתגר אותו לקרב אליפות באותו הערב.
סינה נענה בחיוב לאתגר, אך הודיע שקרב האליפות יתקיים באירוע לילה של אלופים על אדמת ערב הסעודית (אזכור לביקורת הפומבית שהשמיע בעברו פאנק על שיתוף הפעולה של ה-WWE עם המדינה).
פאנק הסכים וכתוצאה מכך הקרב הפך רשמי.
בשל הפסדו של סולו סיקואה את שרשרת ה-Ula Fala המסורתית של משפחת אנואי לבן דודו, רומן ריינס במהלך פרק הבכורה של התוכנית Raw בנטפליקס בינואר.
המתיחות התגברה והחלה להיווצר בין סיקואה לבן דוד נוסף וחבר קבוצת הבלודליין, ג'ייקוב פאטו.
ב-6 ביוני בפרק של התוכנית סמאקדאון, פאטו שמע את סיקואה מעליב אותו בשיחה עם JC מטאו, דבר שהוביל את פאטו לבגוד בסיקואה ולגרום להפסדו בקרב הסולם של כסף בבנק באירוע שנערך לילה שלאחר מכן.
בפרק העוקב של התוכנית סמאקדאון, סיקואה הודיע כי הוא יופיע בפרק הבא כדי להביע נכונות לקבל את פאטו חזרה לקבוצה.
סיקואה התנצל בפני פאטו, אך האחרון סירב לקבל את ההתנצלות ואמר שסיקואה השתנה מאז שפאטו זכה באליפות ארצות הברית ברסלמניה 41 בחודש אפריל.
אז, פאטו איתגר את סיקואה לקרב על תוארו, לעומת זאת, סיקואה ניסה לתקוף אותו, אך ללא הצלחה.
מטאו הצטרף לסיקואה בתקיפתו, אך פאטו הצליח לבלום את המתקפה לאחר שבן דוד אחר, ג'ימי אוסו נחלץ לעזרתו.
מאוחר יותר באותו הערב, פאטו הודיע כי לאחר שיחה עם הג'נרל מנג'ר של סמאקדאון, ניק אלדיס, נקבע כי פאטו יגן על אליפות ארצות הברית מול סיקואה באירוע לילה של אלופים.
ב-9 ביוני בפרק של התוכנית Raw, ראקל רודריגז התערבה בקרב המוקדמות של ריאה ריפלי במסגרת טורניר מלכת הזירה, לטובת שותפתה לזוגות, ליב מורגן, כשגרמה לריפלי להפסיד בקרב זה.
בתגובה, ריפלי נקמה ברודריגז שבוע לאחר מכן, כשגרמה לה להפסד בקרב המוקדמות שלה.
ב-23 ביוני בפרק של התוכנית Raw, רודריגז קראה תיגר על ריפלי, דבר שהוביל לקטטה בין השתיים, שבמהלכה ביצעה רודריגז על ריפלי את מהלך הטחאנה בומב על שולחן.
מאוחר יותר, ריפלי פנתה לג'נרל מנג'ר של Raw, אדם פירס ודרשה קרב מול רודריגז, ובעקבות זאת קרב רחוב נקבע ביניהן לאירוע לילה של אלופים.
מאז תחילת 2025, קאריון קרוס שם לו למטרה לפגוע בסמי זיין, כשבין השניים התרחשו מספר עימותים מאחורי הקלעים, במהלכם קרוס לעג לזיין על מסע כישלונותיו במרדף אחר אליפות העולם.
לאחר שזיין הודח בשלב חצי הגמר של טורניר מלך הזירה, קרוס שוב התעמת איתו בפרק של התוכנית Raw ב-23 ביוני, ואמר לו שהוא לעולם לא יהיה אלוף עולם.
זיין סטר לקרוס והכריז כי לאחר שיחה עם הג'נרל מנג'ר של Raw, אדם פירס, קרב ביניהם הפך לרשמי.
מאוחר יותר באותו הערב, דווח שהקרב יתקיים באירוע לילה של אלופים.
ב-5 במאי בפרק של התוכנית Raw, AJ סטיילס הצהיר שבכוונתו לזכות באליפות הבין-יבשתית, שבבעלותו של דומיניק מיסטריו.
בתגובה, מיסטריו ביקש מחברו לקבוצת The Judgment Day, פין באלור, לטפל בסטיילס.
קרב בין באלור לסטיילס התקיים בפרק הבא במסגרת Raw, שבו סטיילס יצא עם ידו על העליונה.
בפרק שלאחר מכן, סטיילס ושותפו לקרב זוגות, פנטה ניצחו את באלור ו-JD מקדונה.
היריבות בין הצדדים התחדשה חודש לאחר מכן, בפרק של ה-16 ביוני, כאשר סטיילס ניצח את מקדונה בקרב יחידים.
לאחר הקרב, מיסטריו תקף את סטיילס.
מיסטריו חולץ לאחר התערבות של באלור, בעוד שסטיילס עזב את הזירה, כשברשותו חגורת האליפות של מיסטריו.
לאחר שסטיילס החזיר את החגורה לג'נרל מנג'ר של סמאקדאון, ניק אלדיס, שמילא באותו ערב את מקומו של הג'נרל מנג'ר של Raw, אדם פירס, אלדיס הודיע כי סטיילס יתמודד מול מיסטריו על האליפות הבין-יבשתית באירוע לילה של אלופים.
עם זאת, שבוע לאחר מכן, הודיע פירס שקרב האליפות ביניהם נדחה בשל פציעה שמיסטריו ספג.
ב-16 ביוני בפרק של התוכנית Raw, החל להיווצר פיוד חדש בין ליב מורגן לאיאו סקיי, כשמאוחר יותר כי השתיים היו אמורות להתמודד אחת מול השנייה על אליפות הנשים העולמית באירוע לילה של אלופים.
לעומת זאת, באותו הפרק, מורגן סבלה מפריקת כתף בקרב שלה מול קיירי סיין, פציעה שהובילה לביטול הקרב המתוכנן.
+ אישיויות אחרות על המסך תפקיד: שם:צוות השידור באנגליתמייקל קולוייד בארטצוות השידור בערביתפייסל אלמוסייבג'וד אלדג'אניצוות השידור בספרדיתמרסלו רודריגזג'רי סוטוכרוזמארק נאששופטיםדנילו אנפיביודפני לאשוןצ'ארלס רובינסוןריאן טראןדן אנגלרמראייןביירון סקסטוןפאנל לפני האירועוייד בארטביירון סקסטון
האירוע עצמו נפתח בקרב גמר טורניר מלך הזירה ה-24 בין קודי רודס לרנדי אורטון.
במהלך הקרב, רודס ביצע על אורטון את מהלך הקרוס רודס, ואורטון מנגד ביצע על רודס את מהלך ה-RKO, כששניהם לא הובילו לניצחון.
אורטון ניסה לבצע בעיטת פאנט, אך רודס חמק מכך ובמקום זאת הכניס את אורטון למהלך הכנעה מסוג הפיגר פור לג לוק, כשהאחרון הגיע לחבלי הזירה כדי למנוע את המשך מהלך הכנעה זה.
רודס ניסה לבצע מהלך מחבל הזירה השני, לעומת זאת, אורטון ביצע עליו את מהלך ה-RKO בעודו באוויר.
כשאורטון אחז בידיו כיסא, השופט לקח ממנו אותו ובמקום זאת אורטון חשף את פינת הזירה העליונה, אך רודס הדף אותו ישירות אליה, כשלאחר מכן הוא ביצע פעם נוספת את מהלך הקרוס רודס, שהספיק לו כדי לנצח בקרב ולהפוך למלך הזירה.
אז, ריאה ריפלי התמודדה מול ראקל רודריגז בקרב רחוב.
רודריגז שלטה במרבית הקרב, עד שריפלי הדפה אותה עם סדרת מכות מחגורת העור שלה.
היא המשיכה וביצעה על רודריגז את מהלך ה-Razor's Edge Powerbomb, כשניסיון ההצמדה שבא לאחר מכן לא היה מוצלח.
רוקסן פרז הגיעה ותקפה את ריפלי, כשהאחרונה הצליחה להדוף את המתקפה שלה ולהשליך אותה מחוץ לזירה.
רודריגז ניצלה את המצב לטובתה, כשהשליכה את ריפלי לפינת הזירה ולמדרגות הזירה לפני שביצעה עליה את מהלך הקורקסקרו ויידר בומב, שלא הוביל אותה לניצחון.
רודריגז ניסתה להתקדם ולבצע את מהלך הטחאנה בומב על שולחן, אך ריפלי התחמקה.
בסיום, ריפלי ביצעה את מהלך ה-Avalanche Riptide משולחן שהונח על החבל העליון כדי לנצח בקרב.
לאחר מכן, סמי זיין התמודד מול קאריון קרוס (שלווה לקרב על ידי סקרלט).
קרוס ביצע על זיין את מהלך ה-Kross Jacket עד שזיין הגיע לחבלי הזירה כדי להפסיק את ניסיון ההכנעה.
בסיום, זיין ביצע על קרוס את מהלך הסיום שלו, ה-Helluva Kick ולאחר מכן הצמיד אותו לניצחון.
בקרב הרביעי, ג'ייקוב פאטו הגן על אליפות ארצות הברית מול סולו סיקואה.
במהלך הקרב, JC מטאו וטונגה לואה התערבו לטובת סיקואה, כשביצעו על פאטו את מהלך הנקברייקר.
פאטו הגיב בביצוע מהלך הסואיסייד דייב על אותם השניים.
פאטו המשיך במומנטום, כשביצע על הטוען לכתר את מהלך המונסולט, אך המתאבק היקולואו הגיח במפתיע ושלף את פאטו מהזירה החוצה, כשהמשיך וביצע עליו את מהלך הצ'וקסלאם על שולחן השדרנים.
בתוך הזירה, סיקואה ניצל את המתרחש וביצע על פאטו את מהלך הסמואן ספייק אשר הספיק לו כדי לנצח ולזכות בתואר.
הקרב הלפני אחרון היה קרב גמר טורניר מלכת הזירה השלישי בין ג'ייד קרגיל לאסקה.
בסיום, אסקה ניסתה לבצע על קרגיל את מהלך Empress Impact, אך האחרונה הפכה את המצב לטובתה, כשהצליחה לבצע על אסקה את מהלך הסיום שלה, ה-Jaded, מהלך אשר הספיק לה על מנת לרשום ניצחון בקרב וזכייה בתואר מלכת הזירה.
בקרב המרכזי, ג'ון סינה הגן על אליפות ה-WWE הבלתי מעורערת נגד CM פאנק.
במהלך הקרב, פאנק הצליח להיחלץ משלוש ניסיונות הצמדה שבאו לאחר ביצוע מהלך האטיטיוד אדג'סטמנט.
מנגד, פאנק ביצע על האלוף המכהן את מהלך ה-STF של סינה, אך האחרון הצליח להגיע לחבל ולשבור את האחיזה.
פאנק הפך את ניסיון מהלך האטיטיוד אדג'סטמנט למהלך הסיום שלו, ה-Go To Sleep, שהסתיים בהצמדה לא מוצלחת.
בזמן ביצוע סדרת המהלכים המסורתיים של סינה, הוא פגע בטעות בשופט וגרם לו לאבד הכרה.
פאנק ביצע מהלך GTS נוסף על סינה, אך לא היה שופט בזירה שיספור את ניסיון ההצמדה.
אז, הגיעו סת' רולינס יחד עם פול היימן (שאחז בידיו את מזוודת כסף בבנק), ברון ברייקר וברונסון ריד.
פאנק הצליח לבלום זמנית את המתקפה של ברייקר וריד, אך הם התאוששו והעיפו אותו אל שולחן השדרנים.
רולינס סימן לשלוח שופט אל הזירה כדי שיפדה את החוזה שלו, אך סינה מנע מהשופט צ'ארלס רובינסון להגיע לזירה.
הוא נכנס לזירה וביצע על רולינס את מהלך הסיום שלו, האטיטיוד אדג'סטמנט.
כברייקר וריד תקפו את סינה, פנטה הגיע וניסה להילחם בשניים, לעומת זאת, ברייקר גבר עליו, עד שסמי זיין התערב גם הוא ונחלץ לעזרתו.
פנטה בלם את ברייקר ולאחר מכן זיין ביצע עליו את מהלך הקרוסבאדי מרמפת הכניסה הכניסה.
פאנק זרק את ריד מהחבל העליון, וסינה ביצע עליו את מהלך האטיטיוד אדג'סטמנט.
בסיום, פאנק הפך ניסיון מכה מתחת לחגורה של סינה לכדי מהלך ה-GTS; עם זאת, רולינס התערב וביצע על הטוען לכתר, פאנק את מהלך הסטומפ.
סינה ניצל את ההזדמנות, השליך את רולינס מחוץ לזירה והצמיד את פאנק לניצחון אשר הקנה לו הגנה מוצלחת על חגורת האליפות.
מס' תוצאות התניות זמן 1 קודי רודס ניצח את רנדי אורטון קרב גמר מלך הזירההמנצח הוכתר כ"מלך הזירה" וקיבל קרב על אליפות עולם השייכת למותג שלו באירוע סאמרסלאם.
08:35 6 ג'ון סינה (א) ניצח את CM פאנק קרב יחידים על אליפות ה-WWE הבלתי מעורערת 26:15 (א) - מתייחס למתאבק/מתאבקים שהגיעו לקרב כאלוף/אלופים
לילי בולאנז'ה הייתה מלחינה צרפתייה, אחותה הצעירה של המלחינה והמורה לקומפוזיציה ידועת השם נדיה בולאנז'ה.
לילי בולאנז'ה הייתה ילדת פלא, שכישרונה ניכר כבר בגיל שנתיים.
הוריה, מוזיקאים שניהם, עמדו על כך ועודדו את בתם לרכוש השכלה מוזיקלית.
(אמה, ראיסה מישצ'קאיה, הייתה נסיכה רוסייה, שנישאה למורה שלה בקונסרבטואר בפריז, ארנסט בולאנז'ה; סבה, פרדריק בולאנז'ה, היה צ'לן נודע וסבתה, ז'ולייט, הייתה זמרת).
עוד בטרם מלאו לה חמש שנים התלוותה לילי אל נדיה בת העשר לשיעורים בקונסרבטואר בפריז, וזמן קצר אחר כך כבר ישבה בשיעורי תאוריה של המוזיקה ולמדה נגינה בעוגב; במקביל גם שרה וניגנה בפסנתר, כינור, צ'לו ונבל.
בשנת 1913, בגיל 19, זכתה בפרס רומא על יצירתה "פאוסט והלנה", האישה הראשונה שזכתה בפרס זה; נדיה ויתרה על התחרות אחרי ארבעה ניסיונות כושלים ומיקדה את מאמציה בהדרכת אחותה.
לילי החלה כתלמידתה של נדיה והמשיכה אצל פול וידאל, ז'ורז' קוסאד וגבריאל פורה.
פורה התרשם ביותר מכשרונותיה של האישה הצעירה ונהג להביא לה שירים לקריאה.
מות אביה בשנת 1899 השפיע עליה מאוד; רבות מיצירותיה נוגעות בנושא האבל והאובדן.
יצירתה המוזיקלית התייחדה בססגוניות של ההרמוניה והכתיבה האינסטרומנטלית שלה, ובמיומנותה להתאים מוזיקה לטקסט; בחיבוריה אפשר להבחין בהשפעתם של פורה ושל קלוד דביסי.
ארתור הונגר הושפע כמלחין מיצירתה החדשנית.
לדברי פסנתרן הג'אז הרבי האנקוק, היא אחת המלחינות האהובות עליו.
על חייה ועבודתה העיבה מחלה כרונית, שראשיתה בדלקת סימפונות בגיל שנתיים, שהחלישה את המערכת החיסונית שלה.
כתוצאה מכך התפתחה אצלה שחפת מעיים (הנקראת כיום מחלת קרוהן), שקטלה אותה בדמי ימיה, בגיל 24. אף כי אהבה מסעות והשלימה יצירות אחדות באיטליה לאחר הזכייה בפרס רומא, בריאותה המעורערת אילצה אותה לשוב הביתה, שם ארגנה עם נדיה פעולות תמיכה בחיילים צרפתים במלחמת העולם הראשונה.
שנותיה האחרונות היו גם הן פוריות מבחינה מוזיקלית, כאשר עמלה להשלים יצירות שנותרו עד אז באמצע העבודה.
לילי בולאנז'ה נקברה בפריז, בבית הקברות של מונמארטר, בלי שהספיקה להשלים את האופרה La princesse Maleine, שלה הקדישה את רוב שנותיה האחרונות.
הביוגרפיה המדויקת ביותר שלה היא The Life and Works of Lili Boulanger () מאת המוזיקולוגית ליאוני רוזנשטיל.
האסטרואיד 1181 "לילית" נקרא על שמה.
פאוסט והלנה", קנטטה למצו-סופרן, טנור, בריטון ותזמורת (1913)
תהילים כ"ד, לטנור, מקהלה, עוגב ותזמורת (1916)
תהילים ק"ל (ממעמקים קראתיך יה), לאלט, טנור, מקהלה ותזמורת (1910-17)
לילי רוז ביאטריס אלן היא זמרת-יוצרת ושחקנית אנגלייה.
הסינגל הראשון של אלן, "Smile", הגיע לפסגת מצעד הסינגלים של בריטניה ביולי 2006. אלבום הבכורה שלה, Alright, Still, זכה לאהדה, מכר מעל ל-2.6 מיליון עותקים ברחבי העולם וזיכה את אלן במועמדות לפרסי גראמי, BRIT ו-VMA.
לאחר הוצאת אלבום זה החלה אלן תוכנית אירוח משלה שנקראה "Lily Allen and Friends".
באלבום האולפן השני שלה, It's Not Me, It's You, שיצא לאור בשנת 2009, שינתה אלן את סגנונה המוזיקלי מסקא ורגאיי לסינת'פופ.
אלבום זה הגיע לפסגת מצעד האלבומים של בריטניה.
מהאלבום יצאו שני להיטים, "The Fear" ו-"Fuck You".
באותה שנה הודיעה אלן כי היא לוקחת הפסקה מהמוזיקה.
בשנת 2013 הודיעה אלן כי היא החלה לעבוד על אלבום האולפן השלישי שלה.
ב-12 בנובמבר באותה השנה יצא לאור הסינגל הראשון מהאלבום, Hard out Here, שהיה לסינגל הראשון של אלן מאז שנת 2010. ב-2 במאי 2014 יצא לאור אלבום האולפן השלישי שלה, Sheezus.
אלן נולדה בהאמרסמית' שבמערב לונדון לשחקן קית' אלן ולמפיקת הקולנוע אליסון אואן.
יש לה שתי אחיות ואח, השחקן אלפי אלן.
יש לה מספר אחים חורגים מנישואיהם של שני הוריה.
אלן נשרה מבית הספר בגיל 15 על מנת לשפר את כישוריי הבמה שלה.
בגיל 17, במהלך חופשה משפחתית באיביזה, החליטה להישאר בעיר, שם פגשה את ג'ורג' לם, לימים המנהל הראשון שלה.
היא השתמשה בקשרים של אביה על מנת לקבל חוזה הקלטות ב-London Records ב-2002. עם הזמן חברת התקליטים איבדה בה עניין והיא עזבה מבלי להוציא חומרים כלשהם בחברה.
ב-2004 החלה אלן לכתוב שירים, והמנהל שלה הכיר בינה לבין צמד המפיקים המוזיקליים Future Cut.
ב-2005 אלן הוחתמה על חוזה תקליטים ב-Regal Recordings.
החברה נתנה לה 25,000 פאונד על מנת להקליט אלבום.
למרות זאת, החברה הייתה שקועה בשני אלבומים אחרים באותה עת, "X&Y" של קולדפליי ו-"Demon Days" של הגורילז, ולכן מלבד הכסף אלן כמעט ולא זכתה לסיוע.
היא פתחה חשבון באתר מייספייס ופרסמה מספר דמואים שהקליטה בנובמבר אותה שנה.
הדמואים משכו אלפי מאזינים ומהדורה מוגבלת של 500 עותקים בוויניל של השיר "LDN" הופצה ונמכרה ברשת בעד 40 פאונד.
עשרות אלפי העוקבים במייספייס משכו במרץ 2006 את תשומת לבו של המגזין The Observer Music Monthly השייך לעיתון The Observer.
כיון שרק מעטים ב-Regal (מחוץ למחלקת ה-A&R של החברה) ידעו מי היא, חברת התקליטים הגיבה באיטיות לבקשות מגופי תקשורת שונים לסקר את אלן.
את הסיקור המיינסטרימי הראשון שלה היא קיבלה במאי אותה שנה, על שער The Observer.
ההצלחה שכנעה את חברת התקליטים לאפשר לאלן חופש אומנותי רב יותר באלבום.
היא קיבלה אישור להעדיף שירים שכתבה בעצמה על פני כאלה של מפיקים מיינסטרימים.
היא בחרה לעבוד עם גרג קסטין ומארק רונסון, וסיימה איתם את האלבום בשבועיים.
ב-14 ביולי 2006 אלן הוציאה את אלבום הבכורה שלה, Alright, Still.
חלק מהשירים פורסמו לפני בעמוד המייספייס שלה, כולל השירים "LDN", "Smile", "Knock 'Em Out" ו-"Alfie".
בספטמבר 2006 "Smile" יצא לאור רשמית בארצות הברית דרך אייטונס.
במהלך דצמבר 2006 הקליפ של "Smile" נוגן במספר ערוצי מוזיקה והשיר הושמע מעט ברדיו האמריקאי.
חרף העובדה שהאלבום לא יצא רשמית בארצות הברית באותה העת, Entertainment Weekly דירג את האלבום כאחד מעשרת האלבומים הטובים של 2006. האלבום יצא לאור בארצות הברית ב-30 בינואר 2007 והתמקם במקום ה-20 במצעד האלבומים של הבילבורד.
במאי 2007 יצאה אלן לסיבוב הופעות עולמי ששמו "?Still Alright".
שנה לאחר מכן זכתה אלן בפרס BMI על כתיבת השיר "Smile".
ב-4 בפברואר 2009 הוציאה אלן את אלבומה השני, It's Not Me, It's You, מתוכו יצאו לאור הלהיטים "Fuck You", "The Fear" ו-"Not Fair".
ב-14 במרץ יצאה אלן לסיבוב הופעות עולמי נוסף, שני במספר, ששמו "It's Not Me, It's You World Tour".
בחודש ספטמבר הודיעה אלן שהיא שוקלת לפתוח בקריירה בתחום המשחק, ולא לחדש את החוזה שלה בחברת התקליטים שבה היא חתומה.
בנוסף, ציינה אלן אין לה שום תוכניות להקליט אלבום חדש.
בינואר 2011 השיקה חברת התקליטים שלה עם חברת "סוני מיוזיק" אלבום בשם "In the Name Of".
ב-27 בספטמבר יצא שיר של טי-פיין בשיתוף ויז קאליפה ולילי אלן שנקרא "", שיר זה זכה להצלחה רבה והגיע למקום 10 במצעד בילבורד הוט 100.
ב-8 באפריל 2012 חזרה אלן לאולפן על מנת להקליט אלבום חדש.
באותה השנה הודיעה אלן על שינוי שמה מלילי אלן ללילי רוז קופר והשתתפה בשיר "True Love" של פינק מאלבום האולפן השישי שלה, The Truth About Love, שיצא לאור בספטמבר 2012. באוגוסט 2013 הודיעה אלן כי היא משנה את שמה חזרה ללילי אלן וכי היא מתכננת להוציא חומרים חדשים בקרוב.
בנובמבר 2013 הקליטה אלן גרסת קאבר לשיר "Somewhere Only We Know" של להקת קין.
השיר הגיע למקום הראשון במצעד הסינגלים של בריטניה.
באותו החודש יצא לאור הסינגל הראשון מהאלבום, Hard out Here, בו אלן תוקפת את השוביניזם של תרבות הפופ.
ב-20 בינואר 2014 יצא לאור הסינגל השני מהאלבום, "Air Balloon".
חודש לאחר מכן הודיעה אלן כי אלבומה השלישי יקרא Sheezus, מחווה לאלבומו של קניה וסט מ-2013, Yeezus.
הסינגל השלישי מהאלבום, "Our Time", יצא לאור ב-10 במרץ באותה השנה.
באותו החודש הודיעה אלן כי ככל הנראה אלבום האולפן הרביעי שלה יהיה האלבום האחרון שהיא תוציא.
ב-12 בדצמבר 2017 הוציאה לאור את הסינגל הראשון "Trigger Bang" בשיתוף עם הראפר הבריטי גיגס.
ב-8 ביוני 2018, יצא האלבום הרביעי של אלן שנקרא: No Shame, אשר עוסק בעיקר במערכת היחסים עם בן זוגה סאם קופר, לו הייתה נשואה במשך שש שנים, על הילדים שלה ועל ההתמכרות לסמים ואלכוהול.
על האלבום עבדה עם המפיק מארק רונסון.
בשנת 2021 כיכבה במחזה של וסט אנד "2:22 A Ghost Story" מאת דני רובינס (אנ') בדמותה של ג'ני.
אלן הייתה מועמדת לפרס לורנס אוליבייה לשחקנית הטובה ביותר
בספטמבר 2007 החלה אלן לצאת עם אד סימונס מלהקת The Chemical Brothers.
בדצמבר באותה השנה הודיעה אלן כי היא בהריון, אך חודש לאחר מכן חוותה הפלה טבעית.
בשנת 2009 החלה אלן לצאת עם סם קופר.
שנה לאחר מכן הודיעה אלן כי היא בהריון מקופר וכי היא צפויה ללדת בן.
במהלך הריונה סבלה אלן מסיבוכים רבים שהובילו מאוחר יותר למותו של העובר.
ב-25 בנובמבר 2011, ילדה אלן את בתה הבכורה, אתל מרי.
ב-8 בינואר 2013, ילדה אלן את בתה השנייה, מארני רוז.
ב-9 בספטמבר 2020, נישאה אלן לשחקן האמריקאי דייוויד הארבור בלאס וגאס.